включващи прехвърляне на активи, в отчетната валута на групата.
 Ако някой от контрагентите, участващи в СРГ, се оценява в съответствие с правилата за оценяване по „Платежоспособност II“ като част от изчисляването на груповата платежоспособност, стойността по „Платежоспособност II“ се използва и за оценка на обезпечението. Обезпечението между минимум следните субекти (списъкът не е изчерпателен) следва да се оценява в съответствие с принципите за оценка по Директива „Платежоспособност II“:
 —
 Застрахователни и презастрахователни предприятия от ЕИП
 —
 Застрахователни холдинги и финансови холдинги със смесена дейност от ЕИП
 —
 Застрахователни или презастрахователни предприятия, застрахователни холдинги и финансови холдинги със смесена дейност, включени в изчисляването на груповата платежоспособност чрез метод 1, от трети държави
 —
 Застрахователни или презастрахователни предприятия, застрахователни холдинги и финансови холдинги със смесена дейност, включени в изчисляването на груповата платежоспособност чрез метод 2 при нееквивалентни режими, от трети държави
 Споразуменията за предоставяне на обезпечение между други видове предприятия, напр. СРГ между две кредитни институции в рамките на дадена група, могат да бъдат оценени в съответствие със секторните правила.
 C0160
 Размер на обратни изкупувания/предварителни плащания/ изплащания през отчетния период
 Размер на обратните изкупувания/предварителните плащания/ изплащанията през отчетния период, ако е приложимо, в отчетната валута на групата.
 C0170
 Размер на дивиденти/лихва/купон и други плащания, извършени в рамките на отчетния период
 Това поле включва всички плащания, извършени във връзка със СРГ, записани в настоящия образец за отчетния период (12-те месеца до отчетната дата).
 Това включва, но не се ограничава до:
 —
 Дивиденти за текущата година, включително платени, или декларирани, но неизплатени дивиденти.
 —
 Всички дивиденти, отсрочени от предходни години, платени през отчетния период (т.е. всички платени отсрочени дивиденти, които са оказали влияние на печалбата и загубата за отчетния период).
 —
 Лихвени плащания, извършени във връзка с дългови инструменти.
 —
 Всички други плащания, извършени във връзка със СРГ, които се отчитат в настоящия образец, като например такси за прехвърляне на активи.
 —
 Размер на съвкупните доплащания, ако е приложимо, т.е. съвкупните допълнителни парични средства, инвестирани през отчетния период, като допълнителни плащания по частично изплатени акции или увеличаване на размера на заем през периода (когато доплащанията се отчитат като отделна позиция).
 Тази позиция трябва да се отчита в отчетната валута на групата.
 C0180
 Салдо на договорения размер на сделката към отчетната дата
 Неизплатената сума по сделката към отчетната дата, ако е приложимо, например при емитиране на дълг, в отчетната валута на групата. Ако е имало пълно предварително уреждане/предплащане, салдото на договорения размер ще бъде нула.
 C0190
 Купонен/Лихвен процент
 Лихвената или купонната ставка като процент, ако е приложимо. За променливите лихвени ставки се посочва референтният лихвен процент и лихвената надбавка.
 S.36.02 — СРГ — Деривати
 Общи коментари:
 Настоящият раздел се отнася за ежегодното подаване на информация на равнище група.
 В настоящия образец се включват всички СРГ между субекти, попадащи в обхвата на груповия надзор съгласно член 213, параграф 2, букви а)—в) от Директива 2009/138/ЕО, независимо от избрания метод на изчисление или дали за целите на изчисляването на груповата платежоспособност са били използвани секторни правила за платежоспособност.
 Очаква се групите да попълнят този образец за всички съществени,